Document ID: /roh_data/filtered/fineweb-2-filterrobots_roh.jsonl.gz/35296

La gruppa EMS ha pudì augmentar l'emprim quartal la svieuta sin 503 milliuns francs, quai èn 5% dapli che l'onn passà. A l'interpresa saja gartegià da realisar fatschentas novas en tuttas regiuns, communitgescha la gruppa EMS.
Plinavant saja l’influenza da las midadas da stgomi stada pitschna. L’onn passà aveva il ferm franc anc smatgà la svieuta. Sa sviluppadas positiv sajan tant la sparta principala, ils polimers cun 438 milliuns francs svieuta, sco era la chemia speziala cun ina svieuta da 65 milliuns francs.